1967R0467 — SL — 01.09.1988 — 013.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

UREDBA št. 467/67/EGS KOMISIJE

z dne 21. avgusta 1967

o določitvi pretvorbenih količnikov, stroškov predelave in vrednosti stranskih proizvodov za različne stopnje predelave riža







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta št. 359/67/EGS ( 1 ) z dne 25. julija 1967 o skupni ureditvi trga za riž in zlasti člena 19 Uredbe, ker člen 19 Uredbe št. 359/67/EGS predvideva določitev pretvorbenih količnikov, stroškov predelave in vrednosti stranskih proizvodov, ki jih je treba upoštevati pri uporabi navedene uredbe za preračunavanje vrednosti ali količin, povezanih z različnimi stopnjami predelave riža (neoluščeni, oluščeni, manj brušeni ali brušeni riž); ker je v ta namen treba upoštevati informacije, pridobljene od najbolje opremljenih panog Skupnosti; ker te informacije kažejo, da bi bilo treba uporabiti iste številske vrednosti, kakršne je določila Uredba Komisije št. 103/64/EGS ( 2 ) z dne 4. avgusta 1964 o pretvorbeni lestvici za stopnje predelave riža, stroške predelave in vrednost stranskih proizvodov; ker pa bi bilo te številske vrednosti, na primer stroške predelave oluščenega riža v brušeni riž, ki so se spremenili, odkar je navedena uredba začela veljati, treba prilagoditi; ker so ukrepi, predvideni v tej uredbi, v skladu z mnenjem Upravljalnega odbora za žita, SPREJELA NASLEDNJO UREDBO:







Člen 1

1. Pretvorbeni količnik med oluščenim in neoluščenim rižem je:







Oluščeni riž Neoluščeni riž 1 1,25

2. Pretvorbeni količnik med oluščenim in brušenim rižem je:







Oluščeni riž Brušeni riž Okroglozrnati riž 1 0,775 ►M13 Srednjezrnati ali dolgozrnati riž ◄ 1 0,69

3. Pretvorbeni količnik med brušenim in manj brušenim rižem je:







Brušeni riž Manj brušeni riž Okroglozrnati riž 1 1,065 ►M13 Srednjezrnati ali dolgozrnati riž ◄ 1 1,072

▼M8

Člen 2

1. Stroški predelave, ki se upoštevajo, ko se vrednosti za neoluščeni riž preračunavajo v vrednosti za oluščeni riž, znašajo ►M12 47,13 ECU ◄ na tono neoluščenega riža.

2. Stroški predelave, ki se upoštevajo, ko se vrednosti za oluščeni riž preračunavajo v vrednosti za brušeni riž, znašajo ►M12 47,13 ECU ◄ na tono oluščenega riža.

3. Stroški predelave se pri preračunavanju vrednosti za manj brušeni riž v vrednosti za brušeni riž ne upoštevajo.

Člen 3

1. Vrednost stranskih proizvodov, dobljenih pri predelavi neoluščenega riža v oluščeni riž, znaša nič.

2. Vrednost stranskih proizvodov, dobljenih pri predelavi oluščenega riža v brušeni riž, znaša:

(a) ►M10 41,00 ECU ◄ na tono oluščenega okroglozrnatega riža;

(b) ►M10 52,00 ECU ◄ na tono oluščenega ►M13 srednjezrnati ali dolgozrnati riž ◄ .

3. Vrednost stranskih proizvodov, dobljenih pri predelavi manj brušenega riža v brušeni riž, znaša:

(a) ►M10 12,62 ECU ◄ na tono manj brušenega okroglozrnatega riža;

(b) ►M10 14,05 ECU ◄ na tono manj brušenega ►M13 srednjezrnati ali dolgozrnati riž ◄ .

▼M6

Člen 4

Preračunavanje vrednosti neke količine oluščenega riža v vrednost iste količine riža na neki drugi stopnji predelave se izvede na podlagi vrednosti za oluščeni riž, ki vsebuje 3 % lomljenega riža. Če oluščeni riž vsebuje več kot 3 % lomljenega riža, se preračunavanje izvede po tem, ko se opravi prilagoditev na podlagi vrednosti 110 ECU na tono lomljenega riža.

Preračunavanje vrednosti neke količine manj brušenega riža ali brušenega riža v vrednost iste količine riža na neki drugi stopnji predelave se izvede na podlagi vrednosti za manj brušeni riž ali brušeni riž, ki ne vsebuje lomljenega riža. Če manj brušeni riž ali brušeni riž vsebuje lomljeni riž, se preračunavanje izvede po tem, ko se opravi prilagoditev na podlagi vrednosti 150 ECU na tono lomljenega riža.

Prilagoditve, predvidene v prejšnjih odstavkih, se ne izvedejo, kadar so cene oluščenega riža in cene manj brušenega riža ali brušenega riža, ki se upoštevajo pri določanju prelevmanov in izvoznih nadomestil, nižje od:

— 110 ECU na tono oluščenega riža,

— 150 ECU na tono manj brušenega ali brušenega riža.

▼B

Člen 5

1.

(a) Preračun vrednosti neke količine oluščenega riža v vrednost iste količine neoluščenega riža se opravi z: — deljenjem vrednosti, ki naj se preračuna, s količnikom, določenim v členu 1(1) za neoluščeni riž, in — zmanjšanjem tako dobljenega zneska za stroške predelave, določene v členu 2(1).

(b) Preračun vrednosti neke količine neoluščenega riža v vrednost iste količine oluščenega riža se opravi z: — povečanjem vrednosti, ki naj se preračuna, za stroške predelave, določene v členu 2(1), in — množenjem tako dobljenega zneska s količnikom, določenim v členu 1(1) za neoluščeni riž.

2.

(a) Preračun vrednosti neke količine oluščenega riža v vrednost iste količine brušenega riža se opravi z: — povečanjem vrednosti, ki naj se preračuna, za stroške predelave, določene v členu 2(2), in — zmanjšanjem vrednosti, ki naj se preračuna, za vrednost stranskih proizvodov, določeno v členu 3(2), in — deljenjem tako dobljenega zneska s količnikom, določenim v členu 1(2) za brušeni riž.

(b) Preračun vrednosti neke količine brušenega riža v vrednost iste količine oluščenega riža se opravi z: — množenjem vrednosti, ki naj se preračuna, s količnikom, določenim v členu 1(2) za brušeni riž, — zmanjšanjem tako dobljenega zneska za stroške predelave, določene v členu 2(2), in — povečanjem tako dobljenega zneska za vrednost stranskih proizvodov, določeno v členu 3(2).

3.

(a) Preračun vrednosti neke količine brušenega riža v vrednost iste količine polbrušenega riža se opravi z: — deljenjem vrednosti, ki naj se preračuna, s količnikom, določenim v členu 1(3) za manj brušeni riž, in — povečanjem tako dobljenega zneska za vrednost stranskih proizvodov, določeno v členu 3(3).

(b) Preračun vrednosti neke količine polbrušenega riža v vrednost iste količine brušenega riža se opravi z: — zmanjšanjem vrednosti, ki naj se preračuna, za vrednost stranskih proizvodov, določeno v členu 3(3), in — množenjem tako dobljenega zneska s količnikom, določenim v členu 1(3) za manj brušeni riž obravnavane skupine.

Člen 6

1. Preračun neke količine oluščenega riža v ustrezno količino neoluščenega riža ali brušenega riža se opravi z množenjem količine, ki naj se preračuna, s količnikom, določenim v členu 1(1) za neoluščeni riž, ali s količnikom, določenim v členu 1(2) za brušeni riž, glede na posamezni primer.

Preračun neke količine neoluščenega riža ali brušenega riža v ustrezno količino oluščenega riža se opravi z deljenjem količine, ki naj se preračuna, s količnikom, določenim v členu 1(1) za neoluščeni riž, ali s količnikom, določenim v členu 1(2) za brušeni riž, glede na posamezni primer.

2. Preračun neke količine brušenega riža v ustrezno količino manj brušenega riža se opravi z množenjem količine, ki naj se preračuna, s količnikom, določenim v členu 1(3) za manj brušeni riž.

Preračun neke količine polbrušenega riža v ustrezno količino brušenega riža se opravi z deljenjem količine, ki naj se preračuna, s količnikom, določenim v členu 1(3) za manj brušeni riž.

Člen 7

Ta uredba začne veljati 1. septembra 1967.

Ta uredba je v celoti zavezujoča in se neposredno uporablja v vseh državah članicah.